Чэмпіянат сьвету па футболе 2026 году

**Чэмпіяна́т сьве́ту па футбо́ле 2026 году** — 23-і чэмпіянат сьвету па футболе, фінальны турнір якога будзе ладзіцца ў 2026 годзе ў ЗША, Канадзе і Мэксыцы. Турнір будзе згуляны з 11 чэрвеня па 19 ліпеня 2026 году, а яго сумесна прымуць 16 гарадоў з трох паўночнаамэрыканскіх краінаў. Фінальны матч будзе ладзіцца ў ЗША. Турнір стане першым, гаспадарамі якога будуць адразу тры краіны. Таксама гэты турнір будзе першым, у якім возьмуць удзел 48 зборных, то бок колькасьць удзельнікаў павялічыцца з 32. Гэта будзе першы чэмпіянат сьвету 2002 году, які будуць арганізоўваць больш чым адная краіна. Мэксыка ўжо ладзіла турніры ў 1970 і 1986 гадах, то бок яна будзе першай краінай, якая тройчы рабіла чэмпіянат сьвету, пры гэтым ЗША раней былі арганізатарамі чэмпіянат сьвету 1994 году. Канада ж упершыню будзе гаспадаром таго кшталту турніру. Па папярэднім чэмпіянаце сьвету 2022 году ў Катары, які гуляўся ў лістападзе і сьнежні, гэтае спаборніцтва вернецца да свайго традыцыйнага летняга раскладу.

Зборныя ЗША, Канады і Мэксыкі, як прадстаўнікі краінаў-гаспадароў турніру, аўтаматычна кваліфікаваліся на спаборніцтва. Зборныя Каба-Вэрдэ, Кюрасао, Узбэкістану і Ярданіі дэбютуюць на чэмпіянатах сьвету. Дзейным чэмпіёнам да пачатку турніру ёсьць зборная Аргентыны, якая ў 2022 годзе здабыла свой трэці тытул у гісторыі.

## Выбары гаспадароў
У час з 2013 па 2017 гады рада ФІФА стала абмяркоўвала абмежаваньні ў ратацыі правядзеньня чэмпіянатаў у залежнасьці ад кантынэнтальных канфэдэрацыяў. Спачатку было ўсталявана, што заяўкі на арганізацыю чэмпіянату ня будуць прымацца ад краінаў, якія не ўваходзяць у склад канфэдэрацыяў, што ладзілі два папярэднія турніры. Гэтае правіла было часова зьмененае, каб забараніць падаваць заяўкі на правядзеньне наступнага турніру толькі краінам, якія ўваходзяць у склад канфэдэрацыі, што ладзіла папярэдні чэмпіянат сьвету, пасьля чаго правіла было вернутае да папярэдняй рэдакцыі двух чэмпіянатаў сьвету.

Рада ФІФА зрабіла выключэньне, якое патэнцыйна дае права на арганізацыю чэмпіянату асацыяцыям-сябрам канфэдэрацыі перадапошняй краіны-гаспадара чэмпіянату сьвету ў выпадку, калі аніводная з атрыманых заявак не адпавядае строгім тэхнічным і фінансавым патрабаваньням. У сакавіку 2017 году прэзыдэнт ФІФА Джаньні Інфантына пацьвердзіў, што Эўропа (УЭФА) і Азія (АФК) былі выкрасьлены з заяўкі па выбары Расеі і Катару ў 2018 і 2022 гадах адпаведна. Такім чынам, чэмпіянат сьвету 2026 году можа быць аддадзены адной з чатырох іншых канфэдэрацыяў, як то КОНКАКАФ (Паўночная Амэрыка; апошні раз ладзіла турнір у 1994 годзе), КАФ (Афрыка; апошні раз вылучала гаспадара турніру ў 2010 годзе), КОНМЭБОЛ (Паўднёвая Амэрыка; апошні раз арганізоўвала першынство ў 2014 годзе) або КФА (Акіянія, дзе аніколі раней не гулялі матчы чэмпіянатаў сьвету), або, магчыма, УЭФА ў выпадку, калі аніводная заяўка ад гэтых чатырох канфэдэрацыяў ня будзе адпавядаць патрабаваньням. Сумеснае ладжаньне чэмпіянату сьвету, якое было забароненае ФІФА па чэмпіянаце сьвету 2002 году, было ўхваленае для чэмпіянату сьвету 2026 году, але і не абмяжоўвалася канкрэтнай колькасьцю, а разглядалася ў кожным канкрэтным выпадку. Таксама ў 2026 годзе генэральны сакратарыят ФІФА, па кансультацыі з Камітэтам па спаборніцтвах, меў права выключаць з турніру заяўнікаў, якія не адпавядалі мінімальным тэхнічным патрабаваньням для правядзеньня спаборніцтваў.

ЗША, Канада і Мэксыка публічна разглядалі мажлівасьць высунуць заяўку на правядзеньне турніру асобна, але сумесная заяўка была абвешчаная 10 красавіка 2017 году. У сакавіку 2022 году прэзыдэнт мэксыканскай Лігі МХ Мікель Арыёля заявіў, што ўдзел Мэксыкі ў якасьці суарганізатара мог быць пад пагрозай, калі б ліга і фэдэрацыя не адрэагавалі хутка на забурэньні заўзятараў клюбаў «Керэтара» і «Атлясу», у выніку якіх 26 гледачоў атрымалі раненьні і 14 былі арыштаваныя. Арыёля сказаў, што ФІФА была «шакаваная» інцыдэнтам, але Інфантына быў задаволены тым, як прадстаўнікі лігі разьвязалі праблему.

### Галасаваньне

Галасаваньне адбылося 13 чэрвеня 2018 году падчас 68-га кангрэса ФІФА ў Маскве. У ім узялі ўдзел 203 прадстаўнікоў, якія мелі права голасу. Аб’яднаная заяўка паўночнаамэрыканскіх дзяржаваў перамагла, атрымаўшы 134 галасы, у той час як заяўка Марока была падтрыманая 65-ю галасамі. Іран прагаласаваў за аніводны варыянт, а Куба, Славенія і Гішпанія ўстрымаліся ад галасаваньня. Гана была дыскваліфікавана ФІФА праз карупцыйны скандалу і таму ня мела права галасаваць.

## Удзельнікі
### Кваліфікацыя

Складальнікі агульнай заяўкі паўночнаамэрыканскіх краінаў меркавалі, што ўсе тры краіны-гаспадары аўтаматычна трапяць на чэмпіянат. 31 жніўня 2022 году прэзыдэнт ФІФА Джаньні Інфантына пацьвердзіў, што шэсьць каманд КОНКАКАФ кваліфікуюцца на чэмпіянат сьвету, пры гэтым зборныя ЗША, Канады і Мэксыкі аўтаматычна кваліфікуюцца ў якасьці гаспадароў. Гэта было пацьверджанае Радай ФІФА 14 лютага 2023 году. Беспасярэдне перад 67-м Кангрэсам ФІФА Рада ФІФА зацьвердзіла разьмеркаваньне месцаў на паседжаньні ў Манаме. Была высунутая і ўхваленая ідэя стварэньня міжкантынэнтальнага плэй-оф турніру з удзелам шасьці каманд, каб вызначыць апошнія два месцы на чэмпіянат.

Шэсьць камандаў у плэй-оф будуць складацца з адной каманды ад кожнай канфэдэрацыі, за выняткам УЭФА, і адной дадатковай каманды ад канфэдэрацыі краінаў-гаспадароў (КОНКАКАФ). Дзьве каманды будуць разьмеркаваныя паводле рэйтынгу ў адпаведнасьці з сусьветным рэйтынгам і згуляюць зь пераможцамі двух гульняў плэй-оф паміж чатырма нясеянымі камандамі за два месцы на чэмпіянат. Турнір з чатырох гульняў будзе ладзіцца ў адной або некалькіх краінах-гаспадарах, а таксама будзе выкарыстоўвацца ў якасьці праверкі. Ратыфікацыя разьмеркаваньня месцаў таксама ўпершыню надала КФА гарантаванае месца ў фінальным турніры, то бок гэты чэмпіянат сьвету стаў першым турнірам, у якім усе шэсьць канфэдэрацыяў мелі хаця б адно гарантаванае месца, а таксама першым з 2010 году, калі ўсе канфэдэрацыі маюць каманду, якая кваліфікавалася ў чэмпіянату сьвету.

Зборная Эрытрэі зьнялася з кваліфікацыі перад пачаткам адборачных матчаў праз боязь, што гульцы будуць шукаць палітычнага прытулку, калі ім дазволяць выехаць за мяжу. Зборная Рэспублікі Конга, якая трапіла ў тую ж групу, што і Эрытрэя, была дыскваліфікаваная 6 лютага 2025 году праз умяшальніцтва ўраду ў справы мясцовай футбольнай фэдэрацыі. КАФ спачатку ўвогуле скасавала ўсе астатнія матчы зборнай Рэспублікі Конга, аднак пазьней зборным Танзаніі і Замбіі залічылі тэхнічныя перамогі зь лікам 3:0.

### Па адборы
З 42 камандаў, якія кваліфікаваліся на сёньня, 26 таксама бралі ўдзел у папярэднім турніры.

Папярэдні гаспадар турніру зборная Катару першы раз трапіла на чэмпіянат сьвету праз адборачную сетку. Зборныя Калюмбіі, Эгіпту і Панамы вярнуліся на турнір пасьля свайго апошняга ўдзелу ў 2018 годзе. Зборныя Альжыру і Кот д’Івуару чакалі на вяртаньне з свайго апошняга ўдзелу ў 2014 годзе. Зборныя Новай Зэляндыі, Парагваю і ПАР апошні раз бралі ўдзел у чэмпіянаце сьвету 2010 году. Зборныя Аўстрыі, Нарвэгіі, Шатляндыі і Гаіці апошнім разам спаборнічалі ў сусьветным першынстве яшчэ ў XX стагодзьдзі. Зборныя Каба-Вэрдэ, Кюрасао, Ярданіі і Ўзбэкістану наагул дэбютуюць на чэмпіянатах сьвету. Упершыню сем арабскіх краінаў будуць змагацца на чэмпіянаце сьвету.

Кваліфікаваныя каманды, адсартаваныя паводле сваіх канфэдэрацыяў:

**АФК**:
* 
* 
* 
* 
* 
* 
* 
* 

**КАФ**:
* 
* 
* 
* 
* 
* 
* 
* 
* 

**КОМНЭБОЛ**:
* 
* 
* 
* 
* 
* 

**КОНКАКАФ**:
* 
* 
* 
* 
* 
* 

**КФА**:
* 

**УЭФА**:
* 
* 
* 
* 
* 
* 
* 
* 
* 
* 
* 
* 

## Крыніцы

## Вонкавыя спасылкі
* Афіцыйны сайт.

2026